Dragi moji učenci, spoštovani starši.

Pred nami je svojevrsten izziv: pouk na daljavo. To pomeni, da vam bom učno gradivo pošiljala na vaše elektronske naslove, objavljeno pa bo tudi na šolski spletni strani.

V kolikor boste imeli pri delu težave ali vprašanja, vam bom na razpolago na elektronskem naslovu jana.lavtizar@oskoroskabela.si .

Tudi učiteljica Elena misli na vas, zato vam bo za vsak dan pripravila ideje za koristno preživljanje prostega časa v popoldanskih urah.

Starši, naprošam vas, da otrokom stojite ob strani pri tovrstnem načinu dela, da jih po svojih zmožnostih usmerjate in preverjate, če je delo dobro opravljeno. Le tako nam bo po zaključku trenutnih ukrepov delo v učilnici lažje steklo naprej.

En velik Hvala za pomoč.

Lepo vas pozdravljam in vam želim veliko zdravja.

Učiteljica Jana Lavtižar Pekolj

PONEDELJEK, 16. 3. 2020

|  |
| --- |
| **MAT- Obdelava podatkov**Prikazi - utrjevanjeReši v RJI str. 8 |

**SPO - Z očesom vidim**

|  |  |
| --- | --- |
| **1.** | Preberi učno snov v U str. 34, oglej si slike |
| **2.**  | V zvezek zapiši naslov Z OČESOM VIDIM |
| **3.** | NALOGA V RUMENEM PRAVOKOTNIKU Z ROKICO str. 34: naredi poskus z ogledalom in odgovori na vprašanje. Odgovor zapiši v zvezek. |

**SLJ- Josip Vandot, priredil Andrej Rozman Roza: Kekec in Pehta**

**Berilo str.** 42, 43, 44

|  |  |
| --- | --- |
| 1. | Poznaš Kekca, pogumnega pastirčka, ki se ni bal niti Pehte niti Bedanca? V berilu na strani 42, 43, 44 preberi odlomek. |
| 2.  | Analiza prebranega: s starši se pogovori o prebranem ali pa skušaj ustno odgovoriti na vprašanja v B str. 44. |
| 3. | V zvezek s črko nariši oba glavna književnega junaka iz odlomka. Razmisli in zapiši, v čem sta si podobna, v čem različna. |
| Ideje med prostim časom | **Na spodnji povezavi lahko v prostem času poslušaš zgodbo:****zvočni posnetek: Pripoved (J. Vandot): Kekec in Pehta**<https://www.youtube.com/watch?v=N_4mUAuCQ5k>Imaš morda doma katerega od filmov o Kekcu? Zdaj je priložnost za ogled ;)  |

|  |
| --- |
| **GLASBENA UMETNOST**Verjamem, da Kekčevo pesem že poznaš, a ker je dobra volja res najbolja, ne bo odveč, če si jo prepevamo po malem vsak dan ;)Na spodnji povezavi poslušaj pesem in se jo nauči na pamet**Fran Milčinski - Ježek: Kekčeva pesem**[**https://www.youtube.com/watch?v=3e\_0H9ztaBU**](https://www.youtube.com/watch?v=3e_0H9ztaBU) |